Ysbryd Sabrina (9781800990258) | Martin Davis | Y Lolfa
Nifer y tudalennau: 304
Dyma ddegfed cyfrol yr awdur profiadol Martin Davis. Mae Hayley yn trio dod o hyd i'w brawd a ddiflannodd o'r cartref bymtheng mlynedd ynghynt. Mae'r daith yn mynd â hi i Amwythig, lle mae'n cwrdd â phob math o gymeriadau brith. Ond a fyddan nhw'n ei harwain at ei brawd, Dylan? Nofel ddirgelwch, gyfoes, gan feistr ar adrodd stori afaelgar.
Mae cwestiynau'n codi wrth chwilio am atebion, gydag adleisiau hanes a chwedlau'n sibrwd yn y cof. Stori am berthyn a'r clymau sy'n ein cysylltu ar draws ffiniau gwlad ac amser. - Catrin Beard
Roedd yn chwa o awyr iach cael cymaint o gymeriadau rhyngwladol mewn nofel Gymraeg – a dim un yn teimlo allan o le... Nofel sy'n ymwneud yn bennaf â'r cysyniad o berthyn yw Ysbryd Sabrina. - Elen Ifan, Cylchgrawn Barn
Mae na gymeriadau o bedwar ban byd yn y nofel hon, ac roedd hi'n chwa o awyr iach darllen gwaith mor ryngwladol ei ymdeimlad yn y Gymraeg. Mae ffiniau, ymfudo, a pherthyn i gyd yn gysyniadau pwysig yn y nofel. - Lico Llyfre Lot
Dyma stori sy'n dilyn ymgais Hayley i chwilio am ei brawd coll ac i dorri'i chŵys ei hun.
Lleolir y nofel ar lannau afon Hafren, afon y dduwies Sabrina, yn nhref Amwythig, lle mae adleisiau Pengwern yr oesoedd a fu a theithi ysgeler y byd cyfoes yn dod ynghyd. Mae'r stori'n digwydd ar adeg pryd mae'r byd ar ffo, a phobl ym mhobman yn codi pac am wahanol resymau.